CYF CAJE CYM/Wales/2023/0018

CYMERADWYWYD 26/04/2023







**TEITL Y SWYDD Nyrs a Gofrestrwyd yn Rhyngwladol (Cyn-gofrestru) - Rhaglen Recriwtio Ryngwladol Cymru Gyfan - Band 4**

**TROSOLWG O’R SWYDD**

Dyma swydd-ddisgrifiad Cymru Gyfan ar gyfer Nyrsys a Addysgir yn Rhyngwladol (IENs) a benodwyd drwy Raglen Recriwtio Ryngwladol Cymru Gyfan. Mae’n rhoi trosolwg o rolau a chyfrifoldebau nyrs cyn-gofrestredig a gyflogir o fewn y Bwrdd Iechyd perthnasol cyn iddo gael ei gofrestriad lefel gyntaf gyda’r Cyngor Nyrsio a Bydwreigiaeth (NMC).

Bydd deiliad y swydd yn cyflawni tasgau penodedig sy'n cynnwys gofal uniongyrchol i gefnogi Nyrs Gofrestredig ac yn cael ei goruchwylio gan Nyrs Gofrestredig.

|  |  |  |
| --- | --- | --- |
| **Prif Ddyletswyddau'r Swydd** | | |
| Gweithio tuag at ennill cofrestriad gyda'r NMC o nyrs lefel gyntaf trwy ymgymryd â hyfforddiant OSCE a ddarperir gan y sefydliad cyflogi.  Bod yn gyfrifol am rai elfennau o asesu cleifion, a gynhelir ar y cyd â'r cofrestrydd, gweithredu rhaglenni gofal, ac addasu rhaglenni gofal fel y'u dirprwywyd gan ymarferydd cofrestredig. | | |
| **Yn gyfrifol o ran** | | |
| **Adrodd:** | **Atebol:** | **Yn broffesiynol:** |
| **Prif Gyfrifoldebau** | | |
| **Cyfathrebu**  Cyfathrebu gwybodaeth sensitif gyda chleifion, gofalwyr a pherthnasau gan gynnwys y rhai sy'n agored i niwed oherwydd anghenion arbennig/anableddau dysgu neu nam gwybyddol arall.  Addasu gwaith cyfathrebu i ystyried anghenion unigol cleifion ac i sicrhau bod cleifion yn cael yr holl wybodaeth ac yn cydsynio i driniaeth  Dangos empathi a sicrwydd lle gall cleifion, gofalwyr neu berthnasau fod yn emosiynol ofidus neu'n bryderus am eu cyflwr.  Bod yn eiriolwr wrth gynrychioli safbwyntiau cleifion a chydweithwyr i eraill  **Asesu a Monitro**  O dan arweiniad, cyfarwyddid a goruchwyliaeth anuniongyrchol y nyrs/ymarferydd cofrestredig, sicrhau bod gan bob claf asesiadau unigol, asesiadau clinigol/risg priodol sy'n rhoi adborth cywir ac uwchgyfeirio anghysondebau neu bryderon cynyddol i'r nyrs cofrestredig.  Monitro cyflwr y claf yn effeithiol gan adnabod dirywiad yn ei gyflwr corfforol neu feddyliol a chysylltu â’r Nyrs/Ymarferydd Cofrestredig mewn modd priodol ac amserol i adolygu/ailasesu anghenion gofal yn ôl yr angen.  **Cynllunio a Chyflenwi Gwasanaethau**  Gweithio i gefnogi'r tîm amlddisgyblaethol: nyrsys cofrestredig, meddygon a gweithwyr proffesiynol perthynol i iechyd i ddarparu gwasanaeth di-dor i gleifion gyda goruchwyliaeth brocsimol gan nyrs/ymarferydd cofrestredig.  Cymryd rhan yn y broses o dderbyn, trosglwyddo a rhyddhau cleifion yn unol â pholisïau'r Bwrdd Iechyd; cynllunio effeithiol ac amserol ar gyfer rhyddhau cleifion o'r ysbyty  **Sgiliau Clinigol a Gofal Cleifion**  O dan oruchwyliaeth Nyrs Gofrestredig ac yn ystod ei leoliad clinigol cyn-OSCE, yn cyflawni ystod o sgiliau clinigol sy'n briodol i'w maes gwaith.   * yn gyfrifol am ofalu am gleifion sydd mewn perygl o ddatblygu briwiau pwyso, cynllunio gofal ataliol, gan gynnwys defnyddio offer priodol a gofalu am friwiau pwyso ar y cyd â'r nyrs gofrestredig. * Tynnu gwaed a gosod canwla lle bernir ei fod yn briodol yng nghwmpas ymarfer penodol y rôl. * Asesu a chofnodi arwyddion hanfodol, cyfrifo sgôr Rhybudd Cynnar Cenedlaethol (NEWS) a thrafod camau priodol gyda nyrs gofrestredig yn unol â phrotocolau lleol a gweithredu a gwerthuso camau gweithredu * Gofal y bledren a'r coluddyn. Bydd hyn yn cynnwys ailgathetreiddio rheolaidd, rheoli camweithrediad y coluddyn is, cymhwyso, rheoli ac ailasesu cymhorthion a chyfarpar wrinol. * Rhoi meddyginiaethau'n ddiogel yn unol â chwmpas ymarfer a Pholisi Rhoi Meddyginiaethau Iechyd a Gofal Cymdeithasol Cymru Gyfan.   **Polisi a Phroffesiynol**  Cadw at bolisïau, canllawiau ysgrifenedig a gweithdrefnau’r bwrdd iechyd.  Gweithio o fewn protocolau y cytunwyd arnynt, canllawiau cenedlaethol, a chwmpas ymarfer  **Adnoddau**  Bod yn gyfrifol am sicrhau gofal a defnydd diogel unrhyw gyfarpar clinigol.  Rhoi gwybod i’r adran briodol am unrhyw ddiffygion/peryglon cyfarpar a gafwyd, gan sicrhau bod amgylchedd gwaith diogel yn cael ei gynnal yn y maes clinigol.  **Datblygiad Proffesiynol**  Dangos ymgysylltiad llawn â rhaglen hyfforddi OSCE Cyn-gofrestredig y Bwrdd Iechyd trwy gydol cyfnod y lleoliad clinigol.  Yn dangos ymrwymiad i ddatblygu'r sgiliau a'r cymwyseddau clinigol sydd eu hangen i gael cofrestriad llwyddiannus gyda'r NMC  **Rheoli Gwybodaeth**  Cadw cofnodion/safonau dogfennaeth cywir, gan gynnwys casglu a mewnbynnu data gan sicrhau bod yr holl gofnodion clinigol yn cael eu cydlofnodi gan Nyrs Gofrestredig.  **Gwerthuso ac Archwilio**  Cymryd rhan mewn monitro safonau ac ansawdd gofal nyrsio, trwy feincnodi, archwilio ac ymchwil.  Cymryd rhan mewn archwilio ac ymchwil, dehongli a dadansoddi canfyddiadau a’u cymhwyso i ymarfer, gan hyrwyddo rhagoriaeth a gwella safonau gofal nyrsio. | | |

|  |  |
| --- | --- |
| **Cymwysterau a Gwybodaeth** | **Profiad** |
| **Hanfodol**  Nyrs Gofrestredig yn y wlad hyfforddi  Diploma mewn Nyrsio yn y wlad hyfforddi  IELTS Lefel 7 mewn Darllen, Siarad, Gwrando  IELTS Lefel 6.5 Ysgrifennu/  OET Lefel B mewn Darllen, Siarad, Gwrando  OET Lefel C+ Ysgrifennu  **Dymunol**  Tystiolaeth o ddatblygiad proffesiynol/astudiaeth neu gyrsiau ôl-gofrestru  Dealltwriaeth sylfaenol o Sector Iechyd y DU ac egwyddorion ymarfer nyrsio | **Hanfodol**  Profiad o weithio fel nyrs gofrestredig yn y wlad hyfforddi gydag o leiaf 6 mis o brofiad ôl-gofrestru  **Dymunol**  Profiad sylweddol mewn amrywiaeth o arbenigeddau clinigol dros gyfnod estynedig |
| **Sgiliau a Phriodoleddau** | **Arall** |
| **Hanfodol**  Yn dangos y sgiliau, yr ymrwymiad a'r profiad perthnasol i gymryd rhan yn llwyddiannus mewn hyfforddiant OSCE cyn cofrestru ac i gael cofrestriad lefel gyntaf gyda'r NMC.  Profiad o ymgymryd ag ystod o sgiliau clinigol  • Gofal Cathetr (gan gynnwys eu tynnu)  • Monitro a chofnodi arsylwadau hanfodol a dehongli canlyniadau  • Adolygu asesiadau risg  • Monitro a dehongli glwcos gwaed.  • Profiad o ofalu am glwyfau  Profiad mewn ystod o sgiliau clinigol gan gynnwys gofal lliniarol  Gweinyddu meddyginiaethau drwy’r geg, ar y croen, o dan y croen, i’r cyhyrau.  Sgiliau TG sylfaenol  Y gallu i gyfathrebu'n effeithiol.  Yn gallu gweithio dan bwysau | **Hanfodol**  Ymrwymiad i weithio patrwm sifftiau amrywiol gan gynnwys oriau anghymdeithasol i sicrhau bod gofal cleifion yn cael ei ddarparu 24/7. Manylion i’w cytuno gyda’r tîm arwain nyrsio adeg penodi.  **Dymunol (ond ddim yn hanfodol):**  Ymwybyddiaeth o’r Gymraeg a dealltwriaeth o’i phwysigrwydd yn y gymdeithas Gymraeg a/neu barodrwydd i gyrraedd lefel sylfaenol o hyfedredd i gefnogi gofal cleifion Cymraeg eu hiaith. |